Batoidea

Batoidea ialah superorder bagi ikan berawan, yang sering dipanggil pari. Ia dan saudara rapatnya, yu, membentuk subkelas Elasmobranchii. Pari adalah kumpulan terbesar ikan berawan, dengan lebih 600 spesies dalam 26 keluarga. Pari dibezakan dengan tubuh meleper, sirip dada membesar yang bercantum dengan kepala, dan lekah insang yang terletak di permukaan depan.

Lebih 600 spesies didapati bertaburan di kedua-dua air tawar dan laut baik yang dalam, mahupun yang cetek di kawasan tropika.

Anatomi 
Batoid ini bertubuh leper, dan merupakan ikan berawan sama seperti yu, bermaksud ia mempunyai rangka tanpa tulang yang dibina daripada rawan mulur yang tegar. Kebanyakan batoid mempunyai lubang depan menutupi insang di bahagian bawah badan ikan: banyak spesies pari mempunyai lima lubang manakala spesies keluarga Hexatrygonidae mempunyai enam lubang.

Berhampiran pangkal ekor pari terdapat sengat sekitar 8-inci yang diselitupi dengan bahan yang sama yang membentuk sisik yu, yang dikenali sebagai dermis dentikel (dermal denticles). Hujung ini, yang menjadi keras dan tegang apabila pari berasa terancam, berbentuk seperti pisau daging bergerigi dan memiliki bisa yang mengancam pemangsa. Sebahagian besar racun itu sendiri adalah toksin berasaskan protein yang menyebabkan kesakitan pada mamalia dan boleh juga mengubah kadar degupan jantung dan pernafasan, mengikut pada Makmal Mote Marine. Pari jarang menyerang manusia, bagaimanapun sekiranya ia dipijak, pari akan gunakan sengatnya sebagai suatu bentuk pertahanan diri," mengikut Nancy Passarelli dan Andrew Piercy bagi Muzium Sejarah Semula Jadi Florida. "Walaupun ditikam oleh ekor pari amat menyakitkan, ia adalah jarang menjadi ancaman kepada nyawa manusia."

Telur-telur pari disenyawakan dari dalam yang dapat mengelakkan dimangsakan serta memelihara benih jantan dan tenaga yang digunakan sepenuhnya semasa pembiakan.

Taksonomi
Spesies-spesies pari dapat digolongkan kepada empat kelompok utama:

Order Torpediniformes

 Keluarga Hypnidae (pari keranda)
 Keluarga Narcinidae (pari kebas)
 Keluarga Narkidae (pari tidur)
 Keluarga Torpedinidae (pari torpedo)

Order Rhinopristiformes

 Keluarga Glaucostegidae (pari kemejan gergasi)
 Keluarga Platyrhinidae* (pari kipas)
 Keluarga Pristidae (pari gergaji)
 Keluarga Rhinidae (pari baji)
 Keluarga Rhinobatidae (pari kemejan)
 Keluarga Trygonorrhinidae (pari banjo)
 Keluarga Zanobatidae* (pari dulang)

* penempatan bagi keluarga ini tidak tentu

Order Rajiformes

 Keluarga Anacanthobatidae (toka kaki)
 Keluarga Arhynchobatidae (toka hidung lembut)
 Keluarga Gurgesiellidae (toka pigmi)
 Keluarga Rajidae (toka)

Order Myliobatiformes

 Keluarga Aetobatidae (pari lang pelagik)
 Keluarga Dasyatidae (pari ketuka)
 Keluarga Gymnuridae (pari kupu)
 Keluarga Hexatrygonidae (pari insang enam)
 Keluarga Myliobatidae (pari setan)
 Keluarga Plesiobatidae (pari bulat gergasi)
 Keluarga Potamotrygonidae (pari Neotropika)
 Keluarga Rhinopteridae (pari hidung lembu)
 Keluarga Urolophidae (pari bulat)
 Keluarga Urotrygonidae (pari bulat Amerika)

Nota

Rujukan

Ikan
Ikan laut
Batoidea